Natalya Kogan-Bernstein

Natalya Osipovna Kogan-Bernstein koblirayoltafa gu Baranov ( rossiavon Наталья Осиповна Коган-Бернштейн, Баранов ) tiyir rossiaf artowasik. Koe Aleksandrovski utca ke Zaporijya bowexo ke savsafo rossiafo gindaxo bak 1861 kobliyir. Bak 1927 koe TSSS awalker.

 Blirizva 
Natalya Baranova dene yudafa kazafa yasa ke Yekaterinoslav ( Zaporijya ) winka vagee gindafa Rossia bak 1861 koblir. Tisa sanperdafa, va vofa mona bulur nume koe Simferopol az Kyiv va selaropa is radekaropa vayar. Va saneevafa tegira toz pakecker.

Ba 30/05/1882 va dankasa exaksara valeve dilk ke flint ke Kyiv paker ise va parlera do aloyatan gaderopikaf daginik. Gan ardial ke widava zo soper kire tiyir yordapas bewik ke Bitckov rijay. Bak 1882 lanzayanon nope pakera va artowas lizor ko Tomsk zo divblir.

Bak bat divblirugal va Lev Kogan-Bernstein yerumar, i va tegis bewik ke saneevaf lizor. Moi tena ke gakera, sin ko Rossia dimlakid, va Tartu koe refa Eestia koirubad, lize Matvey nazbeikye bak 1886 koblir.

Bak 1888 xuton gu birgotafe rubiaxe ke Taganrog zo soped nume gire zo divblid, banviele ko Yakutsk ton anyustadafa gakera. Bak 1889, Natalya Kogan-Bernstein va tcumivera ke gaderopikaf daginikeem ke Yakutsk paker. Peroy exaksasik gan sayakik zo aykad numen baroy flioton zo xonukalanzad aze zo klibuyud, don Lev yerumanikye.

Natalya ko flint ke Vilyujskaya tori tanda bam zo arstakser. Azon ko fentunafo Verxoyansk boniaxo zo rezgaler. Bak 1893 ko Krasnoyarsk lozakodafa widava malrictanon zo stanjur, lize va sanda di tiskir.

Bak 1904 il divblixo oxam rovoyater aze va Germana levirubar. Bak 1915 ko Rossia rodimpir aze koe Voronej soker.

 Dere rupec 

 Vuestexa 
 (ru) Малышева С. Ю. Две казни: Судьба М. Л. Коган-Бернштейна,  Отечественная история, 1994, n°3

|style="vertical-align: top;"|

|}

Kogan-Bernstein (Natalya)
Kogan-Bernstein (Natalya)
Kogan-Bernstein (Natalya)